

Disgrifiad Swydd – Swyddog Hyb

**£18,000 – £23,000 (i’w gadarnhau)**

**35 awr yr wythnos**

**“Dyro dy law i mi ac fe awn i ben y mynydd”**

**Drwy gydweithio ac ymddiried yn ein gilydd rydym am sicrhau fod pob disgybl yn cyrraedd i ben mynydd ei allu a’i dalentau.  Gwnawn hynny drwy gynnig cyfle, cynhaliaeth ac arweiniad i’r unigolyn o fewn cymdeithas bositif, eangfrydig, diogel a gwar.**

**Cenhadaeth i’r Disgybl**

**Nod yr ysgol yw i gynnig Addysg Gymraeg gyflawn i chi a thrwy hynny gwneud yn sïwr eich bod yn cyrraedd y safonau uchaf posibl yn ôl eich gallu a thalentau.  Fe wnawn ni hyn mewn awyrgylch sy’n eich cynnal ac sydd yn eich parchu chi fel unigolyn ac sydd yn cwrdd â disgwyliadau saith Nod Craidd Hawl Gweithredu Cynulliad Cymru.**

**Cenhadaeth i’r Staff**

**Rydym am sicrhau cynnydd parhaus yn safonau yr ysgol ac fe wneir hyn drwy wneud yn sïwr eich bod yn cyrraedd y safonau uchaf posibl yn ôl ein gallu a’ch talentau.  Gwnawn hyn mewn awyrgylch sy’n eich cynnal, yn eich datblygu ac sydd yn eich parchu chi fel unigolyn.**

|  |  |
| --- | --- |
| DISGRIFIAD SWYDD (SWYDDOG YSGOLION UWCHRADD) | |
| Teitl y swydd | Swyddog Hyb |
| Cyflog | I'w gadarnhau – band a argymhellir £18-£23,000 y flwyddyn |
| Lleoliad | Yn y sefydliad am uchafswm o 25 awr yr wythnos . Yn y gymuned, y clwb/hyb i ferched a menywod a lleoliadau eraill am o leiaf 10 awr yr wythnos (fel y bo'n briodol i'r swydd). |
| Oriau Gwaith | Amser llawn (NID PRO RATA), o leiaf 35 awr yr wythnos, ond gall natur y swydd olygu gweithio mwy na hyn, gan gynnwys nosweithiau, penwythnosau a Gwyliau Cyhoeddus |
| Statws Cytundebol | Cyfnod penodol, y cytunwyd arno gan y sefydliad fel cyflogwr |
| Yn atebol i | Rheolwr Llinell drwy’r Sefydliad ac URC |
| Cysylltiadau Allweddol | Rheolwyr y sefydliad e.e. Pennaeth, Pennaeth Addysg Gorfforol (neu gyfatebol)  Rheolwr Rhaglen Hyb Cenedlaethol URC  Staff Adran Rygbi URC yn unol â chyfarwyddyd Rheolwr Rhanbarthol URC  Clybiau URC, yr Hybiau i Ferched a Menywod a thimau Cynhwysol  Sefydliadau Addysgol - Ysgolion Cynradd/Uwchradd Lleol, Unedau AAA  Rhanddeiliaid cymunedol, fel y bo'n briodol  Partneriaid Lleol - DSW/Urdd/Streetgames/Sefydliadau Cymunedol Rhanbarthol  Timau cynrychioliadol (Dewar Shield) a Chynrychiolwyr rhanbarthol |
| Crynodeb o'r swydd: | Swyddogaeth y Swyddog Hyb yw **Galluogi Rygbi Cymru i Ffynnu** a datblygu unigolion drwy gyflwyno rygbi undeb yn y sefydliad a’r gymuned leol  Bydd yn ofynnol i'r Swyddog Hyb alluogi Rygbi Cymru i ffynnu drwy weithgareddau sy’n cynnwys cyfranogwyr o bob gallu mewn rhaglen rygbi sy’n gwbl gynhwysol gan gynnwys datblygu unigolion fel hyfforddwyr, dyfarnwyr, gweinyddwyr a gwirfoddolwyr, yn ogystal â chyfranogwyr (ni waeth beth fo'u gallu na'u rhywedd) gyda chysylltiadau sefydledig â’r holl randdeiliaid addysg, URC a Chymunedol |
| Prif Gyfrifoldebau: | Drwy rygbi bydd y Swyddog Hyb yn cyfrannu at amcanion lleoliadau addysg sy'n ymwneud â phedwar diben y Cwricwlwm i Gymru newydd  Y pedwar diben yw y bydd pob plentyn a pherson ifanc yn:  Ddysgwyr uchelgeisiol, galluog sy'n barod i ddysgu drwy gydol eu bywydau.  Cyfranwyr mentrus, creadigol sy'n barod i chwarae rhan lawn mewn bywyd a gwaith.  Dinasyddion moesegol, gwybodus sy'n barod i fod yn ddinasyddion yng Nghymru ac yn y byd.  Unigolion iach a hyderus sy'n barod i fyw bywydau sy’n rhoi boddhad iddynt fel Aelodau o gymdeithas sy’n cael eu gwerthfawrogi. |

|  |  |
| --- | --- |
| DISGRIFYDDION SWYDD | |
| Amcanion | * Cyflawnir yr amcanion drwy 5P Strategaeth Undeb Rygbi Cymru |
| Lleoedd | * Creu rhaglen waith sy'n cefnogi datblygiad rygbi yn y cymunedau hyn - cymunedau mewnol ac allanol |
| Partneriaid | * Bydd Swyddog Hyb Undeb Rygbi Cymru yn cysylltu ac yn cefnogi gyda phartneriaid strategol allweddol eraill i helpu i dyfu ein holl flaenoriaethau a chynyddu cyfleoedd ar gyfer rygbi ledled Cymru. * Heb gyfyngiad, cyflawni pob dyletswydd arall o'r fath, a gwneud pob peth arall o'r fath, fel y gellir ystyried ei fod yn angenrheidiol i gyflawni amcanion Rhaglen Hyb URC fel y cytunwyd â'r lleoliad Addysgol |
| Hybu | * Bydd Swyddog Hyb Undeb Rygbi Cymru yn cynnig arlwy i'n holl bobl a chymunedau * Darparu darpariaeth gwyliau wedi'i thargedu mewn Clybiau Rygbi Lleol * Hyrwyddo Ystafell Ddosbarth Ddigidol URC i bob sefydliad addysgol yn y gymuned leol * Ysgogi darpariaeth rygbi AAA yng Nghymru drwy gyflwyno sesiynau AAA a chefnogi digwyddiadau lleol, rhanbarthol a chenedlaethol |
| Pobl | * Bydd Swyddog Hyb Undeb Rygbi Cymru yn darparu'r hyfforddiant a dulliau wedi'u targedu a fydd yn galluogi pawb sy'n ymwneud â rygbi i fod y gorau y gallant fod. * Cefnogi amgylchedd cwbl gynhwysol i annog pobl ifanc i gymryd rhan mewn rygbi, gan gynnwys ac yn enwedig drwy addysg a datblygiad hyfforddwyr, dyfarnwyr a gwirfoddolwyr * Cefnogi'r gwaith o drefnu a chyflwyno unrhyw Gyrsiau Undeb Rygbi Cymru, Datblygiad Proffesiynol Parhaus, Arweinwyr Rygbi yn y gymuned. * Defnyddio pobl ifanc a gwirfoddolwyr i'r gymuned leol i gefnogi datblygiad rygbi gan gynnwys Arweinwyr Rygbi a rhaglen brentisiaeth Undeb Rygbi Cymru. |
| Chwarae | * Bydd Swyddog Hyb Undeb Rygbi Cymru yn cyflwyno rhaglen gwbl gynhwysol i dyfu, datblygu a chynnal y gêm. * Darparu, neu gefnogi'r gwaith o ddarparu, Chwaraeon a gweithgarwch corfforol drwy gyfrwng Rygbi'r Undeb i bawb sy'n cymryd rhan, ni waeth beth fo'u rhyw, cyfeiriadedd rhywiol, gallu, hil/crefydd neu gefndir economaidd-gymdeithasol. * Cefnogi a datblygu Llwybr Talent Rhanbarthol Undeb Rygbi Cymru ar gyfer Chwaraewyr a Hyfforddwyr yng Nghymru. |
| Gweinyddiaeth | * Mynychu neu gael mynediad drwy sesiynau hyfforddi Game Locker URC, sesiynau hyfforddi URC, cyrsiau a hyfforddiant penodol i gynhwysiant ac ati, yn ôl y gofyn, gyda'r bwriad o ddilyn rhaglen bersonol o ddatblygiad proffesiynol parhaus * Datblygu a chyflwyno Cynllun Gweithredol sy'n benodol i ardal sy'n cefnogi'r cynllun gweithredu rhanbarthol a ysgogir gan Adran Rygbi URC. * Casglu a chynnal data o’r fath a allai fod yn ofynnol ar gyfer monitro effeithiolrwydd rhaglen Hyb URC ac adrodd hyn i URC, y sefydliad a lleoliadau addysgol yn ôl y gofyn * Cyfrannu at ddatblygu a chynnal amgylchedd gwaith diogel a chynhwysol ym mhob man gwaith, gan gynnwys drwy gydymffurfio â pholisïau sy'n ymwneud ag iechyd a diogelwch, cydraddoldeb, diogelu, cyfrinachedd, cyfryngau cymdeithasol a diogelu data (yn unol â gofynion URC a’r Sefydliad) |

**Manyleb y Person**

Bydd manyleb y person yn cael ei llunio yn unol â gofynion pob swydd, y lleoliad lle caiff ei gyflwyno, a gofynion y Grŵp Llywio Hybiau Lleol. Felly, bydd nodweddion y Swyddog Hyb yn cynnwys rhai neu'r cyfan o'r canlynol, gydag ychwanegiadau yn ôl y gofyn:

|  |  |  |
| --- | --- | --- |
| **MANYLEB Y PERSON** | | |
|  | ***Hanfodol*** | ***Dymunol*** |
| **Sgiliau a Chymwyseddau** | · Y gallu i gyfathrebu drwy gyfrwng y Gymraeg   * Hunan-ysgogol, trefnus iawn, yn llawn cymhelliant ac yn egnïol * Sgiliau rhyngbersonol cryf, meithrin perthynas a dylanwadu – gallu cysylltu'n dda â phobl ifanc ac oedolion * Sgiliau cyfathrebu rhagorol ar lafar ac yn ysgrifenedig * Sgiliau TG rhagorol, yn benodol Microsoft Office, Google Drive, llwyfannau cyfryngau cymdeithasol cysylltiedig | · Y gallu i gyfathrebu drwy gyfrwng ieithoedd eraill fel y bo’n briodol i'r gymuned leol |
| **Profiad** | * Profiad perthnasol o weithio ym maes datblygu chwaraeon a/neu ddatblygu cymunedol * Profiad o hyfforddi a/neu weithio gyda phlant a phobl ifanc * Profiad o weithio gyda gwirfoddolwyr | · O leiaf 12 mis o brofiad yn gweithio ym maes datblygu rygbi  · Profiad fel hyfforddwr neu ddatblygwr gweithlu  · Profiad o weithio mewn amgylchedd addysg uwchradd neu addysg bellach |
| **Cymwysterau** | * Cymhwyster hyfforddi chwaraeon cyfredol, perthnasol | · Cymhwyster hyfforddi rygbi, o leiaf Lefel 1 URC Hyfforddi Plant  · Diogelu Plant a Phobl Ifanc  · Cymhwyster dyfarnwr rygbi, Lefel 1 URC  · Cwrs Cymorth Cyntaf brys yn y Gwaith  · Cymhwyster gyrrwr bws mini MiDAS |
|  | ***Hanfodol*** | ***Dymunol*** |
| **Arall** | * Trwydded yrru gyfredol, lân yn y DU * Mae'r swydd hon yn amodol ar wiriad datgeliad manylach gan y Gwasanaeth Datgelu a Gwahardd * Dealltwriaeth ac ymrwymiad i gyfle cyfartal mewn cyflogaeth, chwaraeon ac addysg * Dealltwriaeth o gyfrifoldeb unigol wrth gydymffurfio â pholisïau a threfniadau Undeb Rygbi Cymru a lleoliadau Addysgol mewn cysylltiad ag Iechyd a Diogelwch, cyfrinachedd, diogelu data ac ati. |  |